**Contract de achiziţie publică de servicii**

**nr.\_\_\_\_\_\_\_\_/ \_\_\_\_\_\_\_\_**

În temeiul Legii nr. 98/2016 privind achiziţiile publice, al Hotărârii Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, şi al Legii nr. 287/2009 privind Codul Civil, s-a încheiat prezentul contract de achiziţie publică de servicii între

***1. Părţile contractante***

Autoritatea contractanta **SPITALUL DE PSIHIATRIE TULGHES,** adresa : loc.Tulghes, nr.342, jud.Harghita, cod fiscal : 4367728, cont RO26TREZ3545041XXX000724, deschis la Trezoreria Toplita reprezentata prin Manager, EC. CSIBI VERONICA, in calitate de **ACHIZITOR**, pe de o parte ,

**şi**

**.........................**, cu sediul social în ......................, telefon ......................, fax ........................, număr de înregistrare la Registrul Comerţului ......................., cod fiscal ............................., cont ..........................., deschis la .........................., reprezentată prin ......................, având funcția de ............................., în calitate de **contractant**, pe de altă parte.

***2. Definiţii***

În prezentul contract, următorii termeni vor fi interpretaţi astfel:

1. ***beneficiar –*** Spitalul de Psihiatrie Tulgheș, în calitate de autoritate contractantă;
2. ***contractant*** – operatorul economic care este parte la prezentul contract;
3. ***preţul contractului* -** preţul plătibil contractorului de către beneficiar, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
4. ***servicii*** *–*serviciile de proiectare lucrări conform temei de proiectare;
5. ***forţa majoră*** - orice eveniment extern, imprevizibil, absolut invincibil şi inevitabil care a intervenit după încheierea contractului;
6. ***cazul fortuit*** *-* eveniment care nu poate fi prevăzut şi nici împiedicat de către cel care ar fi fost chemat să răspundă dacă evenimentul nu s-ar fi produs;
7. ***zile***- zile calendaristice, cu excepţia cazurilor în care se prevede expres că sunt zile lucrătoare;
8. ***an*** - 365 de zile;
9. ***act adiţional* -** document ce modifică termenii şi condiţiile contractului de achiziţie publică de servicii;
10. ***garanţia de bună execuţie*** - suma de bani care se constituie de către contractant în scopul asigurării beneficiarului de îndeplinirea cantitativă, calitativă şi în perioada convenită a contractului;
11. ***penalitate contractuală* -** despăgubirea stabilită în contractul de achiziţie publică de servicii ca fiind plătibilă de către una dintre părţile contractante către cealaltă parte în caz de neîndeplinire a obligaţiilor din contract;
12. ***standarde***- standardele, reglementările tehnice, normele, normativele şi prescripţiile tehnice în vigoare, precum şi legile, hotărârile Guvernului şi ordinele emise de către ministerele de resort aplicabile în domeniul construcţiilor şi instalaţiilor sau altele, prevăzute în Caietul de sarcini şi în propunerea tehnică.
13. ***Caiet de sarcini*** – cuprinde: temă proiectare, certificat urbanism, schițe.

***3. Interpretare***

**3.1.** - În prezentul contract, cu excepţia unei prevederi contrare, cuvintele la forma singular vor include forma de plural şi viceversa, iar cuvintele de genul masculin vor fi interpretate ca incluzând şi genul feminin şi viceversa acolo unde acest lucru este permis de context.

**3.2.** – Clauzele îndoielnice din prezentul contract se interpretează în favoarea beneficiarului.

***Clauze obligatorii***

***4. Obiectul contractului***

Obiectul prezentului contract constă în prestarea serviciilor de proiectare pe faze de proiectare: 1.**Faza D.A.L.I.** Documentația va fi însoțită de toate avizele/acordurile necesare solicitate prin Certificatul de urbanism.

2.**Faza Proiect tehnic și detalii de execuție** (această fază se va demara numai după avizarea favorabilă a D.A.L.I. de către comisia tehnico-economică din cadrul C.J.Harghita și primirea notificării din partea autorității contractante).

***5.Preţul contractului***

**5.1.** - Preţul total pentru îndeplinirea contractului este de **...........lei fără TVA,** după cum urmează:

**- .............lei, fără TVA,** servicii de proiectare RK la Pavilionul nr.1.

**- .............lei, fără TVA,** servicii de proiectare RK la Pavilionul nr.3.

**- .............lei, fără TVA,** servicii de proiectare construire scară metalică exterioară, reparații și amenajări la Pavilionul nr.9.

**- .............lei, fără TVA,** servicii de proiectare RK la Pavilionul nr.10.

**- .............lei, fără TVA,** servicii de proiectare reparații alei, podețe, rigole și modernizarea parcului central.

**- .............lei, fără TVA,** servicii de proiectare RK la uzina de apă și uzina electrică.

**- .............lei, fără TVA,** servicii de întocmire expertize tehnice pentru: Brutărie, Beci de iarnă și Cabana nr.34.

**5.2. –** Modalitatea de efectuare a plății: prin ordin de plată, în contul deschis de către contractant la trezorerie.

**5.3.** - Beneficiarul are obligaţia de a efectua plata către contractant în termen de 30 de zile de la data primirii facturii de la acesta. Factura se va emite după semnarea procesului-verbal de recepţie la terminarea prestării serviciilor.

**5.4.** – Nu se acordă plăți în avans.

***6.Durata contractului***

**6.1.** - Durata prezentului contract este de 36 luni începând de la data semnării lui de către părţi sau până la data restiturii garanției de bună execuție, dacă restituirea intervine mai devreme.

**6.2.** – **(1)** Termenul de elaborare și predare a D.A.L.I. este de maxim 2 luni de la data emiterii ordinului de începere a prestării serviciilor.

**(2)** Termenul de elaborare și predare a P.T. este cel târziu data de 15.12.2017. Contractantul va avea în vedere că avizarea D.A.L.I. în comisia C.T.E. durează 2-4 săptămâni.

(**3**) Termenul de prestare a serviciilor de asistență tehnică de șantier, a serviciilor de coordonare în materie de sănătate și securitate în muncă și a serviciilor de management de proiect va fi pe toată perioada de elaborare și implementare a proiectului, până la admiterea recepției la terminarea lucrărilor de construcție.

***7. Executarea contractului***

**7.1.** - Executarea contractului începe după data emiterii ordinului de începere a prestării serviciilor.

**7.2. -** Beneficiarul are obligaţia de a emite ordinul de începere a prestării serviciilor în termen de 2 zile lucrătoare de la semnarea contractului.

***8. Documentele contractului***

**8.1** - Documentele contractului sunt:

- documentația de atribuire (temă proiectare, certificat urbanism, schițe, fișa de date);

- formularul de ofertă;

- propunerea tehnică;

- dovada constituirii garanţiei de bună execuţie, conform art. 13.1;

- graficul de prestare a serviciilor;

- contractele încheiate cu subcontractanţii, dacă este cazul;

- angajamentul ferm de susţinere din partea unui terţ, dacă este cazul;

- acordul de asociere, dacă este cazul;

**8.2.** – În cazul în care există neconcordanțe între conținutul propunerii tehnice prezentate de contractant și caietul de sarcini al beneficiarului, va prevala caietul de sarcini.

***9. Standarde***

Serviciile prestate în baza prezentului contract vor respecta toate standardele, reglementările tehnice, normele, anexele naţionale, normativele şi prescripţiile tehnice în vigoare, precum şi legile, hotărârile Guvernului şi ordinele emise de către ministerele de resort aplicabile în domeniul construcţiilor și instalaţiilor.

***10.Obligaţiile contractantului***

**10.1.** - Contractantul se obligă să presteze serviciile care fac obiectul contractului și sunt prevăzute în caietul de sarcini şi în propunerea tehnică, la standardele şi la performanţele prezentate în caietul de sarcini şi în propunerea tehnică, cu respectarea legislaţiei în vigoare. Totodată, contractantul este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

**10.2. –** Contractantul se obligă ca după finalizarea serviciilor, la recepţia preliminară, să înmâneze beneficiarului, spre avizare, un exemplar din documentaţie în format digital. Beneficiarul, va verifica documentaţia şi va transmite contractantului în maxim 5 zile lucrătoare obiecţiunile sau/şi recomandările formulate la proiect.

**10.3.** – **(1)** Contractantul se obligă să introducă în documentație, fără plată, la cererea beneficiarului, în termen de 5 zile de la primirea solicitării, obiecţiunile şi recomandările formulate de beneficiar.

**(2)** După implementarea de către contractant a obiecţiunilor şi a recomandărilor formulate de beneficiar la recepţia preliminară, contractantul va transmite beneficiarului, spre reavizare, un exemplar din documentaţia în format digital.

**(3)** După primirea spre reavizare a unui exemplar a proiectului în format digital, beneficiarul va verifica documentația în termen de 5 zile lucrătoare și va transmite contractantului avizul pentru inițierea procedurii de verificare a proiectelor de către verificatorii de proiecte atestați de ministerul de resort.

**10.4. - (1)** Contractantul va preda beneficiarului documentaţia tehnico-economică elaborată în limba română: D.A.L.I. în 3 exemplare pe suport hârtie şi un exemplar pe suport digital (formate .pdf – cuprinzând certificarea cu semnătură și ștampilă), după obţinerea avizului din partea verificatorilor de proiecte atestaţi de ministerul de resort.

**(2)** Documentația tehnico-economică va cuprinde :

- Devizul General, întocmit în forma reglementată de legislația în vigoare *privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii*;

- se solicită următoarele:

1. Centralizatorul cheltuielilor pe obiectiv;
2. Centralizatorul cheltuielilor pe categorii de lucrări, pe obiecte;
3. Listele cu cantitățile de lucrări pe categorii de lucrări cu extrasele de materiale, manoperă, utilaje, transport ;
4. Listele cu cantitățile de utilaje si echipamente tehnologice;
5. Fișele tehnice ale utilajelor şi echipamentelor tehnologice, dacă este cazul;
6. Graficul valoric de realizare a investiţiei.

**(3)** În situația în care documentația predată nu respectă prevederile legale în vigoare în domeniul securității la incendiu, iar documentația este respinsă de către Inspectoratul pentru Situațiile de Urgență sau acesta enunță cereri suplimentare în ceea ce privește documentația prezentată pentru obținerea autorizației de securitate la incendiu, contractantul se obligă să opereze modificările necesare în documentație în cel mult 5 zile lucrătoare de la semnalarea acestor deficiențe.

**10.5**. – Contractantul va demara proiectul tehnic și detaliile de execuție numai în urma primirii ordinului în acest sens, emis de beneficiar, în urma avizării favorabila a documentației D.A.L.I. de către C.T.E. din cadrul C.J. Harghita.

**10.6.** - Contractantul se obligă să completeze documentaţia la solicitarea beneficiarului sau a organelor abilitate, fără costuri suplimentare.

**10.7.** - Contractantul garantează beneficiarul pentru calitatea serviciilor prestate.

**10.8.** – **(1)** Contractantul se obligă să presteze serviciile în conformitate cu graficul de prestare al serviciilor. Toate termenele prevăzute în graficul de prestare a serviciilor curg de la îndeplinirea cumulativă a următoarelor condiţii: semnarea contractului de către părți și emiterea ordinului de începere a prestării serviciilor.

**(2)** În cazul în care contractantul nu respectă termenele prevăzute în graficul de prestare, acesta se află de drept în întârziere.

**10.9.** - Contractantul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevăzută în prezentul contract sau se poate deduce în mod rezonabil din contract.

**10.10.** - Contractantul va considera toate documentele, informaţiile şi locurile unde execută activităţi specifice care îi sunt puse la dispoziţie referitoare la prezentul contract drept private şi confidenţiale după caz, nu va publica sau divulga nici un element al prezentului contract fără acordul scris, prealabil, al beneficiarului. Dacă există divergenţe cu privire la necesitatea publicării sau divulgării în scopul executării prezentului contract, decizia finală va aparţine beneficiarului.

**10.11.** - Contractantul se va abţine de la orice declaraţie publică privind derularea contractului fără aprobarea prealabilă a beneficiarului şi de la a se angaja în orice altă activitate care intră în conflict cu obligaţiile sale faţă de achizitor conform prezentului contract.

**10.12.** - Contractantul se obligă să respecte reglementările referitoare la condiţiile de muncă şi protecţia muncii, precum şi pe cele privind prevenirea şi stingerea incendiilor.

**10.13.** - Contractantul va sprijini beneficiarul în elaborarea răspunsurilor la solicitările de clarificări formulate de potenţialii ofertanţi în procedura de achiziţie publică privind execuţia lucrărilor de implementare a măsurilor prevăzute în scenariul de securitate la incendiu transmițând beneficiarului punctul său de vedere în termen de maxim 24 de ore de la primirea solicitărilor de clarificări.

**10.14.** - Contractantul se obligă să fie prezent, în calitate de autor al proiectului, la toate întrunirile sau deplasările cerute de beneficiar, direcţiile şi instituţiile de specialitate şi antreprenor.

**10.15.** –Contractantul va susține în fața organelor de avizare/ verificare documentația întocmită.

**10.16** – **(1)** Contractantul va asigura, pe tot parcursul execuției lucrărilor de implementare a proiectului, asistenţa și urmărirea tehnică pe șantier pentru toate specialitățile.

**(2)** Dacă în cadrul serviciilor de asistență tehnică/ urmărire de șantier apar lucrări suplimentare, contractantul are obligaţia ca, odată cu emiterea Dispoziţiei de şantier, să întocmească şi documentaţia aferentă (lista de cantităţi de lucrări de tip NCS, Nota de renunţare, Devize estimative).

**10.17.** - Contractantul se obligă să cedeze exclusiv beneficiarului dreptul de autor, dreptul de reproducere şi distribuire a copiilor în favoarea beneficiarului, fără a mai emite niciun fel de pretenţii legate de acestea.

**10.18.** - Dacă prin contractant înţelegem o asociere alcătuită din două sau mai multe persoane fizice şi/sau juridice, toate aceste persoane vor fi ţinute solidar de îndeplinirea obligaţiilor din contract. Persoana desemnată de asociere să acţioneze în numele sau în cadrul contractului va avea autoritatea de a reprezenta şi angaja contractual asocierea şi îşi asumă totodată răspunderea cu privire la constituirea asocierii în scopul prestării în mod licit a serviciilor ofertate.Orice modificare a componenţei asocierii, fără acordul prealabil scris al beneficiarului, va fi considerată o încălcare a prezentului contract.

**10.19. -** Contractantul se obligă să depună documentaţiile și să obțină avizele solicitate prin certificatul de urbanism, să obțină autorizaţia de construire, dacă va fi cazul.

***11*. *Obligaţiile beneficiarului***

**11.1.** - Beneficiarul are obligaţia de a efectua plata către contractant în termen de 30 zile de la data primirii facturii de la acesta. Factura se va emite după semnarea procesului-verbal de recepţie a serviciilor.

**11.2.** - Beneficiarul se obligă să emită ordinul de începere a serviciilor în termen de 2 zile lucrătoare de la semnarea contractului.

**11.3. *–*** Beneficiarul împuternicește contractantul să depună documentaţiile în vederea obţinerii autorizației sanitare de funcționare a spațiului medical, a autorizaţiei de securitate la incendiu şi să ridice autorizaţiile emisă de instituţiile abilitate.

***12. Sancţiuni pentru neîndeplinirea culpabilă a obligaţiilor***

***12.1 Clauza penală***

**(1) -** În cazul în care, din vina sa exclusivă, contractantul nu-şi îndeplineşte sau îndeplineşte parţial ori necorespunzător, la scadenţă, obligaţiile asumate, atunci beneficiarul are dreptul de a deduce penalități mai întâi din garanţia de bună execuţie şi apoi să calculeze în continuare penalităţi. Penalitățile constau într-o sumă echivalentă cu 0,036% din preţul contractului pentru fiecare zi de întârziere, până la îndeplinirea efectivă a obligaţiilor.

**(2) -** În cazul în care beneficiarul nu onorează plata facturii emise de contractant la expirarea termenului prevăzut de art. 11.1, atunci acestuia îi revine obligaţia de a plăti, ca penalităţi, o sumă echivalentă cu 0,036% din valoarea facturii primite şi neplătite pentru fiecare zi de întârziere, până la îndeplinirea efectivă a obligaţiilor.

***12.2*** ***Decăderea din beneficiul termenului***

**(1)** Obligaţia devine imediat exigibilă atunci când debitorul decade din beneficiul termenului dacă se află în stare de insolvabilitate sau, după caz, de insolvenţă declarată în condiţiile legii, precum şi atunci când, cu intenţie sau dintr-o culpă gravă, diminuează prin fapta sa garanţiile constituite în favoarea creditorului sau nu constituie garanţiile promise.

**(2)** Contractantul acceptă în mod expres această clauză.

***Clauze specifice***

***13. Garanţii***

***13.1 Garanţia de bună execuţie a contractului***

**(1) –** Contractantul se obligă să constituie garanţia de bună execuţie a contractului în termen de 5 zile lucrătoare de la data semnării prezentului contract, în cuantum de 10% din preţul fără TVA al contractului, prin virament bancar sau sub forma unui instrument de garantare emis în condiţiile legii de o societate bancară sau de o societate de asigurări.

**(2) -** Beneficiarul se obligă să elibereze garanţia pentru participare numai după ce contractantul a facut dovada constituirii garanţiei de bună execuţie.

**(3) -** Beneficiarul are dreptul de a emite pretenţii asupra garanţiei de bună execuţie, oricând pe parcursul îndeplinirii contractului, în limita prejudiciului creat, în cazul în care contractantul nu îşi îndeplineşte din culpa sa exclusivă obligaţiile asumate prin contract. Anterior emiterii unei pretenţii asupra garanţiei de bună execuţie, beneficiarul are obligaţia de a notifica pretenţia atât contractantului, cât şi emitentului instrumentului de garantare, precizând obligaţiile care nu au fost respectate, precum şi modul de calcul al prejudiciului.

**(4) –** În situaţia executării garanţiei de bună execuţie, parţial sau total, contractantul are obligaţia de a reîntregi garanţia în cauză raportat la restul rămas de executat.

**(5) -** Beneficiarul se obligă să restituie valoarea garanţiei de bună execuţie aferentă proiectului tehnic şi/sau detaliilor de execuţie, în termen de 14 zile de la data încheierii procesului-verbal de recepţie la terminarea lucrărilor executate în baza proiectului respectiv, dacă nu a ridicat până la acea dată pretenţii asupra ei, dar nu mai târziu de 3 ani de la predarea respectivelor documentaţii tehnice, în cazul în care autoritatea contractantă nu a atribuit în această perioadă contractul de lucrări în cauză.

***13.2. Garanţia pentru serviciile prestate***

**(1)** - Contractantul are obligaţia de a garanta calitatea serviciilor care fac obiectul prezentului contract.

**(2)** - Beneficiarul are dreptul de a notifica imediat contractantului, în scris, orice plângere sau reclamaţie ce apare în conformitate cu această garanţie.

**(3)** - La primirea unei astfel de notificări, contractantul are obligaţia de a remedia deficienţele de prestare apărute din vina proprie. În perioada de garanţie, remedierea deficienţelor se va realiza fără suportarea de costuri suplimentare de către beneficiar.

**(4)** – În cazul în care contractantul, după ce a fost înştiinţat, nu reuşeşte să remedieze deficienţele în perioada convenită, beneficiarul are dreptul de a lua măsuri de remediere pe riscul şi pe cheltuiala contractantului şi fără a aduce niciun prejudiciu oricăror altor drepturi pe care beneficiarul le poate avea faţă de contractant prin contract.

***14. Recepţie şi verificări***

**14.1. -** La finalizarea serviciilor, documentaţiile tehnice ce fac obiectul contractului se predau beneficiarului, la sediul acestuia, conform termenelor angajate, astfel: D.A.L.I. în 3 exemplare, și proiectul tehnic și detalii de execuție în 5 exemplare, atât piesele scrise, cât și cele desenate.

**14.2.-** Recepţia documentaţiilor se face pe baza borderourilor de piese scrise și desenate, prin proces-verbal de predare-primire a lucrărilor, semnat de beneficiar la predarea documentaţiilor.

În caz de constatare a unor lipsuri sau inadvertenţe în documentaţia predată, beneficiarul va formula obiecţiuni în maxim 5 zile de la primirea lucrării.

**14.3.-** Comisia de recepţie are obligaţia de a constata stadiul îndeplinirii contractului prin corelarea prevederilor acestuia cu cele ale caietului de sarcini şi cu reglementările în vigoare. În funcţie de constatările făcute, beneficiarul are dreptul de a aproba sau de a respinge recepţia.

**14.4.-** Beneficiarul are obligaţia de a notifica, în scris, contractantului identitatea reprezentanţilor săi împuterniciţi pentru recepţie şi verificări.

**14.5.-** Beneficiarul va încheia un proces-verbal de recepţie a documentelor elaborate de către contractant.

***15. Ajustarea preţului contractului***

Preţul contractului este ferm și nu se modifică pe toată perioada de derulare a contractului.

***16. Amendamente***

**16.1.** - Părţile contractante au dreptul, pe durata executării contractului, de a conveni modificarea clauzelor contractului, prin act adiţional, în cazul unor modificări, completări ale temei de proiectare. Eventualele amendamente nu implică prelungirea termenului de predare a D.A.L.I. și a proiectului tehnic, prevăzute a fi predate până pe data de 15.12.2017.

***17. Conflictul de interese***

Contractantul nu are dreptul de a angaja sau de a încheia înţelegeri privind prestarea de servicii, direct sau indirect, în scopul îndeplinirii prezentului contract, cu persoane fizice, angajaţi sau foşti angajaţi ai beneficiarului, care au fost implicati în evaluarea ofertelor, pe parcursul a cel puţin 12 luni de la încheierea prezentului contract.

***18. Subcontractanţi***

**18.1.** - Contractantul are obligaţia, în cazul în care subcontractează părţi din contract, de a încheia contracte cu subcontractanţii desemnaţi, în aceleaşi condiţii în care el a semnat contractul cu beneficiarul.

**18.2.** - **(1)** Contractantul are obligaţia de a prezenta la încheierea contractului de achiziţie publică sau atunci când se introduc noi subcontractanţi, contractele încheiate cu subcontractanţii nominalizaţi în ofertă sau declaraţi ulterior.

**(2)** Contractele încheiate cu subcontractanţii trebuie să fie în concordanţă cu oferta şi se constituie în anexă la prezentul contract.

**18.3.** – **(1)** Contractantul va prezenta beneficiarului contractele încheiate cu subcontractanţii, cu datele de identificare ale acestora, la momentul semnării prezentului contract.

**(2)** Contractantul va notifica în scris beneficiarul cu privire la orice modificări ale informaţiilor prevăzute la alin.(1) pe durata prezentului contract.

**18.4.** - Contractantul este pe deplin răspunzător faţă de beneficiar de modul în care el sau subcontractanţii săi îndeplinesc contractul.

**18.5.** – **(1)** Contractantul poate înlocui oricare subcontractant în perioada de implementare a contractului numai cu acordul prealabil, exprimat în scris, al beneficiarului.

**(2)** Noul subcontractant va prezenta beneficiarului o declaraţie pe proprie răspundere prin care îşi asumă respectarea prevederilor caietului de sarcini şi ale propunerii tehnice depuse de către contractant, aferentă activităţii supuse subcontractării.

**18.6.** - Contractantul nu are dreptul de a înlocui subcontractanţii nominalizaţi în cazul în care înlocuirea acestora conduce la o modificare substanţială a contractului, în condiţiile art. 221 din Legea nr. 98/2016.

**18.7.** – În cazul în care oricare subcontractant şi-a exprimat opţiunea de a fi plătit direct de către beneficiar, la momentul încheierii contractului sau la momentul introducerii sale în contract, beneficiarul va efectua plăţile directe către subcontractant pentru partea din contract îndeplinită de către acesta, doar atunci când prestaţia acestuia este confirmată prin documente agreate de beneficiar, contractant şi subcontractant în cazul în care contractantul blochează, în mod nejustificat, confirmarea executării obligaţiilor asumate de subcontractant,

***19. Cesiunea***

**19.1.** - Contractantul poate cesiona, numai cu acceptul prealabil, al beneficiarului, exprimat în scris, doar creanţele născute din prezentul contract, obligaţiile rămânând în sarcina părţilor contractante, astfel cum au fost stipulate şi asumate iniţial.

***20. Încetarea contractului***

**20.1** - Prezentul contract încetează, în condiţiile legii, prin:

- executare;

- acordul de voinţă al părţilor;

- reziliere unilaterală, cu recuperarea integrală a prejudiciului;

- expirarea duratei contractului;

- imposibilitatea fortuită de executare;

- orice alte cauze prevăzute de lege.

**20.2** – Beneficiarul poate rezilia unilateral contractul, când contractantul se află de drept în întârziere, cu notificarea prealabilă de 15 zile, cu daune-interese.

***21. Forţa majoră şi cazul fortuit***

**21.1 -** Forţa majoră şi cazul fortuit exonerează părţile contractante de îndeplinirea obligaţiilor asumate prin prezentul contract, dar numai în cazul în care evenimentele s-au produs înainte ca partea debitoare să fie pusă de drept în întârziere.

**21.2 –** Atunci când imposibilitatea este temporară, executarea contractului va fi suspendată în perioada de acţiune a forţei majore sau a cazului fortuit, dar fără a prejudicia drepturile ce li se cuveneau părţilor până la apariţia acesteia.

**21.3 -** Partea contractantă care invocă forţa majoră sau cazul fortuit are obligaţia de a notifica cealaltă parte în termen de 5 zile lucrătoare de la apariţia evenimentului şi de a lua orice măsuri care îi stau la dispoziţie în vederea limitării consecinţelor. Dovada forţei majore sau a cazului fortuit se va comunica în maxim 15 (cincisprezece) zile de la apariţie.

**21.4 -** Dacă notificarea nu ajunge la creditor în termenul prevăzut la art. 21.3, debitorul răspunde pentru prejudiciul cauzat.

**21.5 -** Partea contractantă care invocă forţa majoră sau cazul fortuit are obligaţia de a notifica celeilalte părţi încetarea cauzei acesteia în maxim 5 zile lucrătoare de la încetare.

**21.6 -** Ori de câte ori obligaţiile au devenit imposibil de executat din cauza unui eveniment de forţă majoră, a unui caz fortuit ori a unui alt eveniment asimilat acestora, niciuna dintre părţi nu are dreptul de a pretinde despăgubiri de la cealaltă parte.

***22. Limba care guvernează contractul***

Limba care guvernează contractul este limba română.

***23. Comunicări***

**23.1.** - **(1)** Orice comunicare între părţi referitoare la îndeplinirea prezentului contract trebuie să fie transmisă în scris, prin folosirea mijloacelor electronice de comunicare.

**(2)** Orice document scris trebuie înregistrat atât în momentul transmiterii, cât şi în momentul primirii.

**23.2.** – Prin excepţie de la prevederile art. 23.1. alin.(1), comunicările între părţi se pot face şi prin alte mijloace decât cele electronice (servicii poştale, telefon, fax), cu condiţia confirmării în scris a primirii comunicării.

***24. Legea aplicabilă contractului***

Contractul va fi interpretat conform legilor din România.

***25. Soluţionarea litigiilor***

**25.1. -** Beneficiarul şi contractantul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu executarea contractului.

**25.2.** – Dacă beneficiarul şi contractantul nu reuşesc să rezolve în mod amiabil o divergenţă în legătură cu executarea contractului, fiecare poate solicita ca disputa să se soluţioneze de către instanţele judecatoreşti competente in a caror raza teritoriala se afla sediul achizitorului.

***26. Principiul bunei-credinţe***

Beneficiarul şi contractantul vor acţiona cu bună-credinţă pe toată durata executării prezentului contract.

Părţile au înţeles să încheie azi .......................... prezentul contract în 3 exemplare originale, din care două exemplare pentru beneficiar şi un exemplar pentru contractant.

**Beneficiar Contractant**

SPITALUL DE PSIHIATRIE TULGHES S.C. ..................................................

MANAGER

EC. CSIBI VERONICA

Dir. Financiar – Contabil

EC. BUSTIHAN MARIA

Sef Birou Administrativ

ING. STANICA ROMEO

Șef Birou Aprovizionare, Transport, Achiziții Publice, Contractare

Ec. MOROŞANU GABRIEL

Întocmit/Consilier Juridic

Jurist MARC ELENA